Virallinen lehti nro C 014 , 19/01/1998 s. 0070



B4-1025/97 Päätöslauselma Euroopan unionista tehdyn sopimuksen VI osaston mukaisen oikeus- ja sisäasioiden alan yhteistyön edistymisestä vuonna 1997 Euroopan parlamentti, joka - ottaa huomioon Euroopan unionista tehdyn sopimuksen K.6 artiklan, - ottaa huomioon 13. joulukuuta 1994, 14. joulukuuta 1995 ja 12. joulukuuta 1996 hyväksymänsä päätöslauselmat Euroopan unionista tehdyn sopimuksen VI osaston mukaisen oikeus- ja sisäasioiden alan yhteistyön edistymisestä vuonna 1994, vuonna 1995 ja vuonna 1996 ((EYVL C 18, 23.1.1995, s. 39, EYVL C 17, 22.1.1996, s. 179 ja EYVL C 20, 20.1.1997, s. 185.)), A. katsoo, että unionilla on yhteinen toimielinjärjestelmä, että unioni kunnioittaa jäsenvaltioidensa perusoikeuksia ja kansallista identiteettiä ja että jäsenvaltioiden hallintojärjestelmät perustuvat demokratian periaatteille, B. katsoo, että Amsterdamin sopimuksella siirretään useita aloja kolmannesta pilarista ensimmäiseen pilariin, C. katsoo, että Euroopan unionista tehdyn sopimuksen K.6 artiklan ensimmäisen kohdan mukaisesti neuvoston puheenjohtajavaltio ja komissio antavat Euroopan parlamentille säännöllisesti tietoja tällä alalla tehdystä työstä ja että mainitun sopimuksen K.6 artiklan toisen kohdan mukaisesti neuvoston puheenjohtajavaltio kuulee Euroopan parlamenttia näiden alojen toimintojen keskeisistä näkökohdista ja huolehtii siitä, että «Euroopan parlamentin näkemykset otetaan aiheellisella tavalla huomioon», D. katsoo, että suhteet Euroopan parlamentin kanssa ovat parantuneet, koska viimeisimmät puheenjohtajavaltiot ovat olleet valmiita kuulemaan parlamenttia kaikista merkittävistä päätöksistä, E. katsoo, että vuoden 1997 alusta aina joulukuuhun 1997 asti puheenjohtajavaltiot ovat kuulleet parlamenttia K.6 artiklassa tarkoitetulla tavalla viitisentoista kertaa muun muassa seuraavista asioista: - Odysseus - oikeus- ja sisäasioiden alan yhteistyölle annettava ensisijainen asema - yhteinen toiminta Euroopan oikeudellisen verkoston luomiseksi - Eurodac, F. katsoo, että puheenjohtajavaltio Luxemburgin johdolla neuvosto on lisäksi sitoutunut viittamaan Amsterdamin sopimuksen uusiin määräyksiin, jonka K.11 artiklassa täsmennetään kiistatta neuvoston ja komission velvoitteet Euroopan parlamentin suhteen, G. katsoo, että edellä mainitussa, 12. joulukuuta 1996 antamassaan päätöslauselmassa se pyysi neuvoston puheenjohtajavaltiota - toimittamaan kirjallisesti tietoja parlamentin kansalaisvapauksien ja sisäasiain valiokunnalle kunkin puheenjohtajakauden alkaessa, - käymään keskusteluja kyseisen valiokunnan jäsenten kanssa ennen kutakin oikeus- ja sisäasioita käsittelevän neuvoston kokousta (myös ennen epävirallisia neuvoston kokouksia), - lähettämään jokaisen päätösehdotuksen (yhteinen toiminta, päätöslauselma, yleissopimus jne.) Euroopan parlamentille lausuntoa varten, - varmistamaan, että neuvosto ottaa päätöstä hyväksyessään huomioon Euroopan parlamentin lausunnon, - ilmoittamaan neuvoston kokouksen jälkeen kansalaisvapauksien ja sisäasiain valiokunnalle kokouksen tuloksista ja Euroopan parlamentin lausunnon johdosta toteutetuista toimista, H. katsoo, että edellä mainittuja pyyntöjä, ainakin päätösehdotusten lähettämistä Euroopan parlamentille lausuntoa varten, on noudatettu osittain, mutta muut pyynnöt ovat jääneet vastauksetta, I. katsoo, että yleissopimusten ja muiden neuvoston asiakirjojen tulkintaa ja täytäntöönpanoa koskevat epäselvyydet olisi poistettava Euroopan yhteisöjen tuomioistuimen ennakkoratkaisuilla, J. ottaa huomioon, että neuvosto on tehnyt seuraavat kolmannen pilarin aloja koskevat päätökset: - yhteinen toiminta, jonka neuvosto on hyväksynyt Euroopan unionista tehdyn sopimuksen K.3 artiklan perusteella, ihmiskaupan ja lasten seksuaalisen hyväksikäytön vastaisesta toiminnasta ((EYVL L 63, 4.3.1997, s. 2.)) - kertomus vuonna 1996 toteutetuista yhteisistä tullivalvontatoimista (asiakirja 6096/1/97 ENFOCUSTOM 12 REV 1) - järjestäytyneen rikollisuuden torjuntaa koskeva toimintasuunnitelma ((EYVL C 251, 15.8.1997.)) - päätelmät Dublinin yleissopimuksen käytännön täytäntöönpanosta ((EYVL C 191, 23.6.1997, s. 27.)) - turvapaikka-asioiden tiedotus-, tarkastelu- ja tietojenvaihtokeskuksen (CIREA) vuosien 1994, 1995 ja 1996 toimintakertomus ((EYVL C 191, 23.6.1997, s. 29 ja s. 33.)) - päätös (97/340/OSA) kolmansien maiden kansalaisten vapaaehtoisen paluun avustamista koskevasta tietojen vaihdosta ((EYVL L 147, 5.6.1997, s. 3.)) - selittävä muistio yhteisöjen taloudellisten etujen suojaamista koskevasta yleissopimuksesta ((EYVL C 191, 23.6.1997, s. 1.)) - kertomus Europolin tietojärjestelmästä (asiakirja 7390/1/97 EUROPOL 19 REV 1) - säädös yleissopimuksen tekemisestä oikeudenkäynti- ja muiden asiakirjojen tiedoksiannosta Euroopan unionin jäsenvaltioissa siviili- tai kauppaoikeudellisissa asioissa ja siihen liittyvä pöytäkirja Euroopan yhteisöjen tuomioistuimen tulkinnasta ((EYVL C 261, 27.8.1997, s. 1 ja 17.)) - selvittävä muistio Euroopan unionin jäsenvaltioiden välillä rikoksen johdosta tapahtuvaa luovuttamista koskevasta yleissopimuksesta ((EYVL C 191, 23.6.1997, s. 13.)) - selittävä muistio Itävallan tasavallan, Suomen tasavallan ja Ruotsin kuningaskunnan liittymisestä sopimusvelvoitteisiin sovellettavaa lakia koskevaan yleissopimukseen ((EYVL C 191, 23.6.1997, s. 11.)) - Keski- ja Itä-Euroopan maille ja Kyprokselle toimitetut tai toimitettavat tekstit, jotka koskevat turvapaikkaa tai siirtolaisuutta (asiakirja 6573/2/97 ASIM 45 REV 2) - yhteinen toiminta, jonka neuvosto on hyväksynyt Euroopan unionista tehdyn sopimuksen K.3 artiklan perusteella, yhteistyöstä yleisen järjestyksen ja turvallisuuden alalla ((EYVL L 147, 5.6.1997, s. 1.)) - 15 päivänä kesäkuuta 1990 tehdyn Dublinin yleissopimuksen 18 artiklassa asetetun komitean menettelysäännöt (asiakirja 8057/1/97 JUR 169 ASIM 97 REV 1) - opas henkilöiden tarkastamista ulkorajoilla koskevista tehokkaista käytännöistä (asiakirja 8271/97 ASIM 105) - Europol-asiakirjat analyyttisiin tarkoituksiin (asiakirja 6100/4/97 EUROPOL 10 REV 4) sekä henkilöstösäännöt (asiakirja 6034/2/97 EUROPOL 8 REV 2) - sellaisen lahjonnan, jossa on osallisina Euroopan yhteisöjen virkamiehiä tai Euroopan unionin jäsenvaltioiden virkamiehiä, torjumista koskeva yleissopimus ((EYVL C 195, 25.6.1997.)) - päätöslauselma jalkapallohuliganismin ehkäisemisestä ja hillitsemisestä kokemusten vaihdon, stadionille pääsyn kieltämisen ja tiedotusvälineitä koskevan politiikan avulla ((EYVL C 193, 24.6.1997, s. 1.)) - päätöslauselma DNA-analyysitulosten vaihdosta ((EYVL C 193, 24.6.1997, s. 2.)) - päätöslauselma yhteisten tullivalvontatoimien käsikirjasta ((EYVL C 193, 24.6.1997, s. 4.)) - yhteinen toiminta, jonka neuvosto on hyväksynyt Euroopan unionista tehdyn sopimuksen K.3 artiklan perusteella, valvonnan kohdentamisperusteiden, valintamenetelmien jne. tarkentamisesta sekä tullin ja poliisin tietojen keruusta ((EYVL L 159, 17.6.1997, s. 1.)) - yhteinen toiminta, jonka neuvosto on hyväksynyt Euroopan unionista tehdyn sopimuksen K.3 artiklan perusteella, uusia synteettisiä huumausaineita koskevasta tiedonvaihdosta, riskien arvioinnista ja valvonnasta ((EYVL L 167, 25.6.1997, s. 1.)) - neuvoston säädös Euroopan unionista tehdyn sopimuksen K.3 artiklan ja Europol-yleissopimuksen 41 artiklan 3 kohdan perusteella tehdystä Europolin, sen elinten jäsenten sekä Europolin apulaisjohtajien ja työntekijöiden erioikeuksia ja vapauksia koskevasta pöytäkirjasta ((EYVL C 221, 19.7.1997, s. 1.)) - neuvoston säädös Euroopan yhteisöjen taloudellisten etujen suojaamista koskevaan yleissopimukseen liittyvästä toisen pöytäkirjan tekemisestä ((EYVL C 221, 19.7.1997, s. 11.)) - päätöslauselma ilman huoltajaa tulevista kolmansien maiden alaikäisistä kansalaisista ((EYVL C 221, 19.7.1997, s. 23.)) - päätös turvapaikka-asioissa hyväksyttyjen oikeudellisten asiakirjojen täytäntöönpanon seurannasta ((EYVL L 178, 7.7.1997, s. 6.)) - selittävä muistio Euroopan unionista tehdyn sopimuksen K.3 artiklan perusteella tehdystä oikeudenkäynti- ja muiden asiakirjojen tiedoksiannosta Euroopan unionin jäsenvaltioissa siviili- tai kauppaoikeudellisissa asioissa tehdyn yleissopimuksen tulkitsemisesta Euroopan yhteisöjen tuomioistuimessa koskevasta pöytäkirjasta ((EYVL C 261, 27.8.1997, s. 26 ja 38.)) - yhteinen toiminta, jonka neuvosto on hyväksynyt Euroopan unionista tehdyn sopimuksen K.3 artiklan perusteella, sellaisten erityishankkeiden rahoittamiseksi, jotka koskevat jäsenvaltioissa tilapäistä suojelua nauttivia, siirtymään joutuneita henkilöitä sekä turvapaikanhakijoita (vapaaehtoisen palaamisen suosiminen - 1997) ((EYVL L 205, 31.7.1997, s. 3.)) - yhteinen toiminta, jonka neuvosto on hyväksynyt Euroopan unionista tehdyn sopimuksen K.3 artiklan perusteella, turvapaikanhakijoita ja pakolaisia koskevien erityishankkeiden rahoittamiseksi ((EYVL L 205, 31.7.1997, s. 5.)) - 15 päivänä kesäkuuta 1990 tehdyn Dublinin yleissopimuksen 18 artiklassa asetetun komitean päätös N:o 1/97 tietyistä yleissopimuksen täytäntöönpanomääräyksistä ((EYVL L 281, 14.10.1997, s. 1.)) - 15 päivänä kesäkuuta 1990 tehdyn Dublinin yleissopimuksen 18 artiklassa asetetun komitean päätös N:o 2/97 komitean työjärjestyksen vahvistamisesta ((EYVL L 281, 14.10.1997, s. 26.)) - yhteinen kanta Euroopan neuvostossa ja OECD:ssä käytävistä lahjonnan torjuntaa koskevista neuvotteluista ((EYVL L 279, 13.10.1997, s. 1.)) - toinen yhteinen kanta Euroopan neuvostossa ja OECD:ssä käytävistä lahjonnan torjuntaa koskevista neuvotteluista ((EYVL L 320, 21.11.1997, s. 1.)) - huumeiden vastainen toiminta: yhteistyömekanismit Latinalaista Amerikkaa ja Karibian maita varten (asiakirja 9946/97 CORDROGUE 56 REV 1) - neljä asiakirjaa Europolista [asiakirjat 8031/5/97 EUROPOL 26 REV 5, 8034/6/97 EUROPOL 29 REV 6, 8032/8/97 EUROPOL 27 REV 8, 12051/1/97 EUROPOL 62 REV 1 + COR 1 (d) + COR 2 (d)] - käytännön suuntaviivat toimille, jotka käsittelevät kansainvälistä järjestäytynyttä rikollisuutta koskevia hankkeita (asiakirjat 12366/97 CRIMORG 19, 10110/2/97 CRIMORG 3 REV 2 + ADD 1) - yhteinen toiminta järjestäytynyttä rikollisuutta koskevien kansainvälisten sitoumusten soveltamista ja täytäntöönpanoa kansallisella tasolla koskevan arviointimekanismin käyttöönottamiseksi ((Ei vielä julkaistu.)) - päätöslauselma paperiavioliitoista ((Ei vielä julkaistu.)); 1. Panee tyytyväisenä merkille, että sille on toimitettu tietoja ja sitä on kuultu yhä enemmän Euroopan unionista tehdyn sopimuksen K.6 artiklan mukaisesti, mutta pyytää, että neuvosto sitoutuu vastedes soveltamaan Amsterdamin sopimuksen K.11 artiklan määräyksiä, kuten puheenjohtajavaltio Luxemburg on sitoutunut tekemään; 2. Pitää erityisen arvokkaana, että sitä on aiemmasta käytännöstä poiketen kuultu oikeus- ja sisäasioiden alan yhteistyön prioriteeteista jaksolle, joka alkaa 1. tammikuuta 1998 ja päättyy Amsterdamin sopimuksen tullessa voimaan; 3. Toistaa pyyntönsä neuvostolle sellaisen vuosittaisen kertomuksen laatimisesta, jonka avulla on mahdollista valmistella Euroopan unionista tehdyn sopimuksen K.6 artiklassa määrätty vuosittainen keskustelu (kyseinen kertomus on toimitettu ainoastaan vuodelta 1995); muistuttaa vuonna 1996 tekemistään erityispyynnöistä komissiolle, jotta se kertoisi asiantilasta seuraavien seikkojen suhteen: - kaikkien yleissopimusten ratifiointi sekä näiden yleissopimusten ja muiden, K.3 artiklan mukaisesti hyväksyttyjen sitovien tekstien soveltaminen - työohjelman toteuttaminen - K.6 artiklan soveltaminen; 4. Panee merkille, että uuteen perustamissopimuksen sisällytettyä, parlamentin kuulemista koskevaa oikeutta voidaan, erityisesti määräaikojen lyhyyden vuoksi, soveltaa ainoastaan silloin kun neuvoston ehdotukset toimenpiteiksi, joista parlamentin olisi annettava lausunto, ovat saatavilla tarpeeksi ajoissa ja kaikilla kielillä; 5. Pyytää neuvostoa ilmoittamaan sille myös epävirallisista neuvoston kokouksista ja tarvittaessa kuulemaan parlamenttia Euroopan unionista tehdyn sopimuksen K.6 artiklan toisen kohdan mukaisesti; 6. Pitää valitettavana, että jäsenvaltiot eivät ole toistaiseksi ratifioineet läheskään kaikkia K.3 artiklan nojalla tehtyjä, jäsenvaltioiden allekirjoittamia yleissopimuksia; toteaa viime vuosien aikana esittämänsä, yleissopimusten, ja etenkin niiden ratifiointimenettelyjen, raskautta ja monimutkaisuutta koskevan kritiikin saaneen vahvistuksen; 7. Kehottaa jäsenvaltioita nopeuttamaan K.3 artiklan nojalla tehtyjen, tähän mennessä allekirjoitettujen yleissopimusten ratifiointia; 8. Toteaa, että jo vuonna 1996 todettu kehitys kohti K.3 artiklassa määrättyjä päätöksentekomuotoja on jatkunut edelleen; 9. Pitää yhteisen toiminnan enemmän tai vähemmän ristiriitaisesta luonteesta huolimatta myönteisenä sitä, että neuvosto on antanut etusijan sille, eikä yleissopimuksille, koska kyseessä on oikeudellinen väline, joka mahdollistaa säädösten nopeamman saattamisen osaksi kansallista lainsäädäntöä; 10. Pitää valitettavana, että työryhmissä salaa valmistelluista merkittävistä hankkeista ilmoitetaan järjestöille ennen kuin parlamentille kerrotaan niistä tai ennen kuin sitä kuullaan aiheesta, kuten silloin kun olisi kyse «ehdotuksesta neuvoston päätöslauselmaksi toimenpiteistä paperiavioliittojen estämiseksi» - aihe, joka kaiken lisäksi ei koskaan ole ollut neuvoston ohjelmassa; 11. Pyytää komissiota käyttämään täysimääräisesti aloiteoikeuttaan yhteistyössä oikeus- ja sisäasioiden yhteistyön suhteen ja erityisesti neuvoston vahvistamien prioriteettien suhteen, etenkin ennen Amsterdamin sopimuksen voimaantuloa; 12. Pyytää komissiota käyttämään nykyisiä etuoikeuksiaan ja antamaan tarkoitusta varten tarvittavat henkilöstövoimavarat ottaen huomioon erityisesti määrärahat, jotka Euroopan parlamentti aikoo osoittaa tässä päätöslauselmassa tarkoitettujen politiikkojen edistämiseen; 13. Panee tyytyväisenä merkille komission ehdotuksen neuvoston yhteisestä toiminnasta siirtymään joutuneiden henkilöiden tilapäiseksi suojelemiseksi; toteaa, että sitä on kuultu hankkeesta asianmukaisessa määräajassa; 14. Pitää kuitenkin valitettavana, että muita tärkeitä turvapaikkaa ja maahanmuuttoa koskevia prioriteetteja ei ole käsitelty komission ehdotuksissa; 15. Kehottaa komissiota ottamaan EY:n perustamissopimuksen 100 c artiklan mukaisesti turvallisuusnäkökohdat asianmukaisesti huomioon ehdotuksessaan luettelon laatimiseksi maista, joiden kansalaiset tarvitsevat viisumin Euroopan unionin alueelle päästäkseen, ja valvomaan erityisesti sitä, että viisumipakon poistaminen ei johda huume- ja ihmiskaupan helpottumiseen Euroopan unionissa; 16. Panee tyytyväisenä merkille korkean tason työryhmän toimintasuunnitelman järjestäytyneen rikollisuuden torjumiseksi ja pyytää lisäksi nopeuttamaan suositusten täytäntöönpanoa, koska sitä on kuultava tehdyistä ehdotuksista; 17. Panee tyytyväisenä merkille, että puheenjohtajavaltio Luxemburg on pitänyt lupauksensa sellaisen säädöksen antamiseksi, jolla muodostetaan oikeusasioiden yhteistyötä varten oikeusviranomaisten verkosto; katsoo, että tällainen säädös on ensimmäinen askel kohti jäsenvaltioiden oikeusviranomaisten välistä yhteysrakennetta, mutta vielä ollaan kaukana eurooppalaisesta oikeusalueesta, jota parlamentti toivoo; 18. Pyytää neuvostoa - nopeuttamalla Europol-yleissopimuksen ratifiointimenettelyä ja hyväksymällä viipymättä vielä kesken olevat liitännäistoimenpiteet luomaan edellytykset sille, että Europol voi aloittaa toimintansa 1. heinäkuuta 1998, - toteuttamaan tarvittavat toimenpiteet Europolin toiminnan aloittamiseksi antamalla sen käyttöön tarvittavan henkilöstön ja tarvikkeet, - seuraamaan heti Europolin toiminnan alettua sen työmenetelmiä, jotta voidaan määritellä sille annettava toiminnallinen toimivalta kehitettäessä sen rakennetta, ja antamaan parlamentille vuosittain kertomuksen tästä aiheesta, - kuulemaan sitä erikseen kaikkien Europoliin liittyvien pöytäkirjojen, erityisesti erioikeuksia ja vapauksia koskevan pöytäkirjan, yhteydessä, kuten se pyysi jo Europolista 14. maaliskuuta 1996 antamassaan päätöslauselmassa ((EYVL C 96, 1.4.1996, s. 288.)); 19. Kehottaa neuvostoa varmistamaan siirtymään joutuneiden henkilöiden suojaa koskevien järjestelyjen yhteydessä väliaikaista vastaanottoa koskevan päätöksen kustannusten asianmukaisen jakautumisen; 20. Pyytää neuvostoa varmistamaan, että päätökset turvapaikkapyynnöistä tehdään Euroopan unionissa vuoden kuluessa; 21. Kehottaa puhemiestään välittämään tämän päätöslauselman neuvostolle, komissiolle, talous- ja sosiaalikomitealle sekä jäsenvaltioiden hallituksille ja parlamenteille.